તાલુકા પંચાયતની ચૂંટણીમાં અપક્ષ સભ્યોના ભાવ બોલાઇ રહ્યો છે. તેમ જાણવા મળી રહ્યું છે. જેમાં કોંગ્રેસ શાસિત તાલુકા પંચાયત આંચકીને ભાજપ શાસિત બનાવવા માટે ભાજપના સંગઠનના હોદ્દાદારો તથા પ્રમુખ દાવેદારો અપક્ષ સભ્યો સાથે ગુપ્તરાહે મીટીંગના દોર શરૂ થઇ ગયા છે. અપક્ષના સભ્યોને યેનકેન પ્રકારે ભાજપને મત આપે અને જિલ્લામાં આઠમાંથી ચાર ભાજપ શાસિત તાલુકા પંચાયતમાં અન્ય પંચાયતનો ઉમેરો થાય તે અંગેના સઘન પ્રયત્નો કરવામાં આવી રહ્યા છે. જ્યારે બીજીબાજુ જિલ્લા કોંગ્રેસ સમિતિ દ્વારા પણ ચાર તાલુકા પંચાયતને જાળવી રાખવા અને તાલુકા પંચાયતમાં કોંગ્રેસના શાસનનો વધારો થાય તે માટે એડીચોટીનું જોર લગાવી રહ્યું છે.